open-index/open-wikipedia-markdown huggingface dataset:
எம். ஆர். சந்தானம்

**எம். ஆர். சந்தானம்** (13 மே 1918 – 25 மார்ச் 1970) பழம்பெரும் தமிழ் நாடக, திரைப்பட நடிகரும், தயாரிப்பாளருமாவார். இவர் தயாரித்த பாசமலர், அன்னை இல்லம் போன்ற திரைப்படங்கள் பெரும் வெற்றியைப் பெற்றன. 50 இற்கும் அதிகமான திரைப்படங்களில் நகைச்சுவை, குணசித்திர, வில்லன் வேடங்களில் நடித்துள்ளார். பேரறிஞர் அண்ணாவின் எழுத்தில் உருவான சொர்க்க வாசல்  திரைப்படத்தில் *பூங்காவனம்* என்ற பாத்திரத்தில் நடித்துப் புகழடைந்ததால், இவர் ***பூங்காவனம் சந்தானம்*** என்றும் அழைக்கப்பட்டார்.. திரைக்கலைஞர்கள் ஆர். எஸ். சிவாஜி, சந்தான பாரதி ஆகியோர் இவருடைய பிள்ளைகள் ஆவர்.

## வாழ்க்கைக் குறிப்பு
இவர் ஆர். எஸ். ராமசாமி கவுண்டர், நாச்சியார் ஆகியோரின் 12 பிள்ளைகளில் 11-வது மகவாக 1918 மே 13 இல் பிறந்தார். இவரது நெருங்கிய நண்பர் டி. எஸ். துரைராஜ் மூலமாகத் திரைப்படங்களில் நடிக்கத் தொடங்கினார். 1945-இல் *[[மீரா (திரைப்படம்)|மீரா]]* திரைப்படத்தில் முதன்முதலாக நடித்தார்.

## குடும்பம்
1945-இல் இவர் ராஜலட்சுமி என்பவரைத் திருமணம் புரிந்தார். இவர்களுக்கு வசந்தா, காந்திராஜ், சந்தான பாரதி, மங்கையற்கரசி, ஆர். எஸ். சிவாஜி என்ற ஐந்து பிள்ளைகள் உள்ளனர். இவர்களில் ஆர். எஸ். சிவாஜி திரைப்படங்களில் நடித்துக் கொண்டிருக்கிறார். சந்தானபாரதி திரைப்பட இயக்குநர் ஆவார்.

## நடித்த திரைப்படங்கள்
*மீரா, 1945
*கிருஷ்ண விஜயம், 1950
*ஜமீந்தார், 1952
*சொர்க்க வாசல், 1954 
*எதிர்பாராதது, 1954
*வாழ்விலே ஒரு நாள், 1956
*இல்லறமே நல்லறம், 1958
*வீரபாண்டிய கட்டபொம்மன், 1959
*அடுத்த வீட்டுப் பெண், 1960
*எல்லாரும் இந்நாட்டு மன்னர், 1960
*கப்பலோட்டிய தமிழன், 1961
*அன்னை இல்லம், 1963

## தயாரித்த திரைப்படங்கள்
*பாசமலர், 1961
*பாலாடை, 1967

## மேற்கோள்கள்

## வெளி இணைப்புகள்
* 
* தகவல்களும் ஒளிப்படங்களும் (வலைப்பூ)

பகுப்பு:1918 பிறப்புகள்
பகுப்பு:1970 இறப்புகள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட குணச்சித்திர நடிகர்கள்
பகுப்பு:தமிழ்த் திரைப்பட நடிகர்கள்
கடிய நன்னீயார்

யாப்பிலக்கணம் பாடிய புலவர்களில் ஒருவர் **கடிய நன்னீயார்**. இவர் கடியநன்னியார் எனவும் குறிப்பிடப்படுகிறார்.  இவரது இலக்கணப் பாடல்கள் 3 யாப்பருங்கல விருத்தியில் எடுத்துக் கட்டப்பட்டுள்ளன.   
## 1

## 2

## 3

## 4

## மேற்கோள்

பகுப்பு:யாப்பிலக்கணம்
அதானி துறைமுகங்கள் மற்றும் சிறப்புப் பொருளாதார வலயம்

அதானி துறைமுகம் & ஸ்பெஷல் எகனாமிக் ஜோன் (APSEZ) என்பது இந்தியாவைச் சேர்ந்த துறைமுகங்களை நிர்வகிக்கும் ஒரு தனியார் நிறுவனமாகும். துறைமுகங்களை நிர்வகிக்கும் நிறுவனங்களில் இந்த நிறுவனமே இந்தியாவின் மிகப்பெரிய நிறுவனமாகும். இந்த நிறுவனத்தின் கட்டுப்பாட்டில் 12 துறைமுகங்கள் உள்ளது.

இந்த நிறுவனம் முதன்முதலில் குஜராத் மாநிலத்தில் உள்ள முந்திரா துறைமுகத்தில் தனது செயல்பாட்டை துவங்கியது.

## மேற்கோள்கள்

பகுப்பு:நிப்டி 50 நிறுவனங்கள்
பகுப்பு:வணிக நிறுவனங்கள்
வாரிசு

***வாரிசு*** (*Varisu*) என்பது 2023 இல் தில் ராஜு தயாரிப்பில் இயக்குநர் வம்சி பைடிபைலி எழுதி இயக்கிய இந்தியத் தமிழ்த் திரைப்படமாகும். இப்படத்தில்  விஜய் மற்றும் ராஷ்மிகா மந்தண்ணா ஆகியோர் முக்கிய கதைப்பாத்திரங்களில் நடித்திருந்தனர். இத்திரைப்படம் 2023 சனவரி 11 அன்று வெளியிடப்பட்டது.

## நடிகர்கள்
* விஜய் - விஜய் ராஜேந்திரன்
* ராஷ்மிகா மந்தண்ணா - திவ்யா
* சரத்குமார் - ராஜேந்திரன் பழனிசாமி
* பிரபு - ஆனந்த் பத்மநாபன்
* ஜெயசுதா - சுதா ராஜேந்திரன்
* பிரகாஷ் ராஜ் - ஜெயபிரகாஷ்
* ஸ்ரீகாந்த் - ஜெய் ராஜெந்திரன்
* ஷாம் - அஜெய் ராஜெந்திரன்
* எஸ். ஜே. சூர்யா - ஆதித்திய மிட்டால்
* யோகி பாபு - கிச்சா
* சங்கீதா கிரிஷ் - ஆர்த்தி ஜெய்
* சம்யுக்தா சண்முகநாதன் - அஜெயின் மனைவி
* சஞ்சனா திவாரி - ரியா
* நந்தினி ராய் - ஸ்மிதா
* கணேஷ் வெங்கட்ராமன் - முகேஷ்
* சிறீமன் - தம்பிதுரை
* விடிவி கணேஷ் - வேல்ராஜ்
* மைம் கோபி - சங்கத்தலைவர்
* பரத் ரெட்டி
* சஞ்சனா சாரதி - விஜய்யின் நண்பி
* சதீஸ் - விஜய்யின் நண்பன்
* சுமன் - கௌதம்
* மத்தேயு வ்ர்கீஸ் - மத்தேயு
* பாண்டி ரவி - ஈஸ்வர்
* ஹர்ஷிதா
* அத்வைத்
* கிகி விஜய் - சிறப்புத் தோற்றம்
* ஜானி மாஸ்டர் - 'தீ தளபதி' பாடலில் சிறப்புத் தோற்றம்

ராஜேந்திரனின் தந்தை பழனிசாமியை சித்தரிக்க ஜெமினி கணேசனின் உருவப்படம் பயன்படுத்தப்பட்டது.

## தயாரிப்பு
2021 செப்டம்பர் 26 அன்று, தளபதி 66 என்ற தலைப்பில் விஜய்யின் 66வது படம் அறிவிக்கப்பட்டது. இது ஸ்ரீ வெங்கடேஸ்வரா கிரியேசன்ஸ் மூலம் தில் ராஜு மற்றும் சிரிஷ் தயாரித்த முதல் தமிழ் படம். விஜய்யின் 48 ஆவது பிறந்தநாளை முன்னிட்டு 2022 சூன் 21 அன்று வாரிசு என்ற தலைப்பு அறிவிக்கப்பட்டது.

## இசை
விஜய்யுடன் தனது முதல் கூட்டணியில் தமன் எஸ் இசையமைத்துள்ளார். இப்படத்தில் ஆறு பாடல்கள் உள்ளன.

## திரைப்பட வெளியீடு
2023 சனவரி 11 ஆம் தேதி திரைப்படத்தை திரையரங்குகளில் வெளியிட்டனர்.

## குறிப்புகள்

## மேற்கோள்கள்

## வெளி இணைப்புகள்
* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:குடும்பத் திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
மகிந்து

**மகிந்து** (*Mahindu*) (ஆட்சி சுமார் 994-1015 பொ.ச.), **மகேந்திரன்** அல்லது **மகிந்திரன்** என்றும் அழைக்கப்படும் இவர், நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார்.

## ஆட்சி
மகிந்து தனது தந்தை விக்ரகபாலனுக்குப் பிறகு நாதுல்லாவின் அரியணையில் அமர்ந்தார். 

அஸ்திகுண்டி இராஷ்டிரகூட இளவரசர் தவாலாவின் பீஜப்பூர் கல்வெட்டின் படி, மகேந்திரன் என்ற ஆட்சியாளர் துர்லபராஜாவுக்கு எதிராக அவருக்கு உதவினார். வரலாற்றாளர் எப். கீல்ஹார்ன் இந்த மகேந்திரனை நாதுல்லாவின் மன்னன் மகிந்துவுடன் அடையாளம் காட்டினார். டி. ஆர். பண்டார்கர் துர்லபராஜாவை துர்லபராஜா சோலங்கியர் என்று அடையாளம் காட்டினார்.  இருப்பினும், இந்தக் கல்வெட்டு வெளியிடப்பட்டபோது துர்லபராஜா சோலங்கிய அரியணை ஏறவில்லை என்றும் துர்லபராஜாவை இரண்டாம் துர்லபராஜா என்றும் அடையாளம் காட்டினார். 

தவாலா மகிந்துவின் நெருங்கிய கூட்டாளியாக இருந்ததாகவும், பரமார மன்னன் முன்ஜாவுக்கு எதிராக அவருக்கு உதவியதாகவும் தெரிகிறது. 

## வாரிசுகள்
மகிந்துவுக்குஅசுவபாலன் மற்றும் அனகில்லன் என்ற  இரண்டு மகன்கள் இருந்தனர்.  இவருக்குப் பின் அசுவபாலன், அதற்குப் பின்னர் அசுவபாலனின் மகன் அகிலா ஆகியோர் ஆட்சிக்கு வந்தனர். அகிலாவுக்குப் பிறகு அனகில்லன் நாதுல்லாவின் அரியணையில் ஏறினார். 

## சான்றுள்

### உசாத்துணை
* 
* 
* 
* 
* 
பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
மரபு (மொழியியல்)

தொல்காப்பியம் தொல்காப்பியம் மரபியல் செய்திகள் என்னும் பகுதியில் **மொழிமரபு** பற்றிய செய்திகளை விளக்குகிறது. மரபு மாற்றமுடியாத ஒன்று என்று அது குறிப்பிடுகிறது.  மொழி முன்னோர் கூறிய மரபு வழியில் பேசப்படுகிறது. மரபுநிலை திரிந்தால் மொழி பலவாகச் சிதையும்.மொழி புரியாமல் போகும் என்பது அதன் விளக்கம். நம் உடல் கூறு நம் தாய் தந்தையர் உடல் கூறாக அமைவது போல் மொழியானது முன்னோர் பேசிய மரபில் (முறைமையில்) அமைகிறது.

மக்கள் விலங்கினம் பயிரினம் ஆகியவற்றில் தோன்றும் இளமைப் பெயர்கள் விலங்கினங்களில் ஆணுக்கும்  பெண்ணுக்கும்  வழங்கப்படு வந்த பொதுப்பெயர்கள் முதலானவற்றைத் தொல்காப்பியம் மொழி மரபாகக் காட்டுகிறது.   

## மேற்கோள்

பகுப்பு:இலக்கணம்
சந்திரவதி (இராஜஸ்தான்)

**சந்திரவதி** (*Chandravati*) **சந்திரோதி** என்று பிரபலமாக அறியப்படும் இது,  இந்தியாவின் இராஜஸ்தானில் மேற்கு பனாஸ் ஆற்றங்கரையில் ஆபு சாலைக்கு அருகில் அமைந்துள்ள ஒரு கிராமம் ஆகும். பண்டைய காலங்களில் இது ஒரு விரிவான நகரமாக இருந்தது. தற்போதைய கிராமங்களான தத்தானி, கிவேர்லி, காரடி மற்றும் சாந்த்புரா அதன் புறநகர்ப் பகுதிகளாக இருந்தன. பழைய இடிபாடுகளான கோயில்கள், தோரணங்கள் மற்றும் பெரிய பரப்பளவில் சிதறிக் கிடக்கும் உருவங்கள், அதன் கடந்த காலப் பெருமைக்குச் சான்று பகர்கின்றன.

## வரலாறு
வலது|thumb| சந்திரவதியில் காணப்படும் 13 ஆம் நூற்றாண்டின் சிதிலமடைந்த சைனக் கோவிலின் தூண்கள். 1866 இல் வரையப்பட்டது
பரமாரர்கள் சந்திரவதியை நிறுவுவதற்கு முன்பு அந்த இடத்தில் ஒரு பெரிய குடியேற்றம் இருந்ததாக தொல்பொருள் ஆய்வுகள் தெரிவிக்கின்றன.  சந்திரவதியை சந்திரவதியின் பரமாரர்கள் ஆட்சி செய்தனர்.  சிந்துராஜா என்பவர் பத்தாம் நூற்றாண்டின் முற்பகுதியில் இப்பகுதியை ஆண்ட முதல் பரமாரா ஆட்சியாளர் ஆவார். 

கி.பி 1024 இல், பதானைத் தாக்க இராஜஸ்தான் வழியாகச் சென்றபோது கசினியின் மகுமூதுவால் சந்திரவதி தாக்கப்பட்டு சூறையாடப்பட்டது. கிபி 1192 இல் பிருத்திவிராச் சௌகானைத் தோற்கடித்த பிறகு, முஸ்லிம் இராணுவமும் சந்திரவதியைத் தாக்கியது. 

## கலையும் இலக்கியமும்
சந்திரவதியில் ஏராளமான கோவில்கள் இருந்தன. முக்கியமாக சிவன் மற்றும் சைனக் கோவில்கள் இருந்தன.

பத்தொன்பதாம் நூற்றாண்டில் இந்தப் பகுதிக்குச் சென்ற பல ஐரோப்பிய அறிஞர்கள் எஞ்சியிருக்கும் கலை மாதிரிகள் பற்றி எழுதியுள்ளனர். ஜேம்ஸ் டோட் *மேற்கிந்தியாவில் தனது பயணங்கள்* என்ற நூலில் இந்தக் கோயில்களில் சிலவற்றின் படங்களைக் கொடுத்துள்ளார். 1824 இல் சார்லஸ் கொல்வில் மற்றும் அவரது குழுவினர் சந்திரவதிக்கு விஜயம் செய்து வெவ்வேறு அளவுகளில் இருபது பளிங்குக் கட்டிடங்களைக் கண்டனர். பிரம்மாவுக்கு ஒரு கோயில் செழுமையான மற்றும் நேர்த்தியாகச் செதுக்கப்பட்ட சிற்பங்கள் மற்றும் ஆபரணங்களால் அலங்கரிக்கப்பட்டிருந்தது. மற்றொரு அறிஞரான பெர்குசன், இரண்டு தூண்களும் ஒரே மாதிரியாக இல்லாத அளவுக்கு விவரங்கள் மற்றும் வகைகளில் தூண்கள் மிகவும் அலங்கரிக்கப்பட்டுள்ளன எனக் கூறுகிறார்.

தற்போது ஒரு கோவில் கூட ஒழுங்காக இல்லை. பழைய கோயில்களின் துண்டுகள் அகற்றப்பட்டு தொலைதூர நகரங்களில் உள்ள கோயில்களில் பயன்படுத்தப்பட்டன. சுதந்திரத்திற்கு முன்பு ராஜ்புதனா மால்வா ரயில்வேயின் ஒப்பந்தக்காரர்களால் பல நினைவுச்சின்னங்கள் அழிக்கப்பட்டன. அபு சாலை தொழிற்பேட்டை விரிவாக்கம் செய்யப்பட்டு, பாலன்பூர்-அபு சாலை நெடுஞ்சாலை கட்டப்பட்டபோது மீதமுள்ளவை திருடப்பட்டன அல்லது அழிக்கப்பட்டன. இது பண்டைய தளத்தை இரண்டு பகுதிகளாகப் பிரித்தது. 

## சான்றுகள்

### உசாத்துணை
* 

 This article incorporates text from a publication now in the public domain: 

பகுப்பு:இராஜஸ்தான் வரலாறு
பகுப்பு:Coordinates on Wikidata
பகுப்பு:இந்திய வரலாறு
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
செப்பல் வெண்பா

வெண்பா வகையினைக் கூறும் யாப்பருங்கல விருத்தி **செப்பல் வெண்பா**, வெண்கூ வெண்பா, அகவல் வெண்பா என்று வெண்பா மூன்று வகைப்படும் என்று கூறி விளக்கமும் எடுத்துக்காட்டும் தருகிறது. 
;விளக்கம்
செப்பல் வெண்பா ஏழு சீர்கள் கொண்டிருக்கும். 

;எடுத்துக்காட்டு
 

## மேற்கோள்

பகுப்பு:யாப்பிலக்கணம்
கலாஸ் ஆறு

**கலாஸ் ஆறு** என்பது (மலாய்: *Sungai Galas*; ஆங்கிலம்: *Galas River*) என்பது மலேசியா, கிளாந்தான் மாநிலத்தில், கிளாந்தான் ஆற்றின் துணை ஆறு ஆகும். 

கிளாந்தானில் உள்ள குவா மூசாங் மாவட்டப் பகுதியின் மலைக்காடுகளில் கலாஸ் ஆறு தொடங்குகிறது. வடகிழக்கு பருவமழை பருவத்தின் காரணமாக, ஒவ்வோர் ஆண்டும் நவம்பர் முதல் பிப்ரவரி வரையிலான மாதங்களில் இந்த ஆற்றில் வெள்ளம் கரைபுரண்டு ஓடும். 

குவா மூசாங் நகரம் இந்தக் கலாஸ் ஆற்றின் வழியில் உள்ளது. தன் இறுதிப் பயணத்தில் தென் சீனக் கடலில் கலக்கிறது.

## மேற்கோள்கள்

## வெளி இணைப்புகள்

* Kelantan online river level data  - click *Sg.Kelantan* for current week's river level readings taken every hour - or click the number in the *Station id* column to plot a graph.

## மேலும் காண்க
* **[[மலேசிய ஆறுகளின் பட்டியல்]]**

பகுப்பு:கிளாந்தான்
பகுப்பு:மலேசிய ஆறுகள்
சந்திரவதியின் பரமாரர்கள்

வலது|thumb| சந்திரவதியில் காணப்படும் இந்து கோவிலின் இடிபாடுகள்
**சந்திரவதியின் பரமாரர்கள்** (*Paramaras of Chandravati*) 10-13 ஆம் நூற்றாண்டுகளில் இந்தியாவில் உள்ள அர்புடா மலையை (இன்றைய அபு மலை ) சுற்றியுள்ள பகுதியை ஆட்சி செய்தனர். இவர்களின் தலைநகரம் சந்திரவதியில் அமைந்திருந்தது. மேலும் இவர்களின் பிரதேசத்தில் இன்றைய தெற்கு இராஜஸ்தான் மற்றும் வடக்கு குசராத்து ஆகிய பகுதிகள் அடங்கும். வம்சத்தின் மிகவும் குறிப்பிடத்தக்க ஆட்சியாளராக தாராவர்ஷா என்பவர் அறியப் படுகிறார். அவர் 1178 இல் கசக்கிரடா போரில்  கோரி படையெடுப்பை முறியடிக்க தனது சோலங்கிய மேலாதிக்கங்களுக்கு உதவினார்.

சந்திரவதியின் பரமாரர்கள் அர்புடா மலையைச் சுற்றியுள்ள பகுதியை ஆட்சி செய்தனர். அவர்களின் பிரதேசம், அர்புடா (அல்லது ஒரு கல்வெட்டில் அர்வ்வுடா  ) என அழைக்கப்படும், இன்றைய தெற்கு இராஜஸ்தான் மற்றும் வடக்கு குசராத்து முழுவதும் பரவியிருந்தது. சந்திரவதி (கல்வெட்டுகளில் சந்திரபாளையம் அல்லது சந்திரபள்ளி என்றும் அழைக்கப்படுகிறது  ), மலையின் அடிவாரத்தில் உள்ள நகரம் அவர்களின் தலைநகராக இருந்தது. 

## மதம்
பொ.ச.1161 தேதியிட்ட இரணசிம்மனின் கல்வெட்டு சிவனை அழைப்பதில் தொடங்குகிறது. அவரை உலக படைப்பின் "மேடை இயக்குநர்" என்று விவரிக்கிறது. மேலும் பிரம்மா , விஷ்ணு ஆகியோரை அவரது உதவியாளர்களாக பெயரிடுகிறது. 

## சான்றுகள்

### உசாத்துணை

* 
* 
* 

பகுப்பு:சிரோஹி மாவட்டம்
பகுப்பு:இராஜஸ்தான் வரலாறு
பகுப்பு:குசராத் வரலாறு
பகுப்பு:இந்திய அரச மரபுகள்
பூ ராமு

**பூ ராமு** (*Poo Ramu*, 1962 - 27 சூன் 2022) என்று அறியப்படும் ராமு 2008-ம் வெளியான *பூ* திரைப்படம் வாயிலாக நடிகராக அறிமுகமான இவர் பல திரைப்படங்களில் குணச்சித்திர நடித்துள்ளார். முற்போக்கு எழுத்தாளர் சங்கத்தில் இருந்த இவர், பல சாதி எதிர்ப்பு திரைப்படங்களில் நடித்துள்ளார். 

## திரைப்படங்கள்
பூ ராமு நடித்த சில திரைப்படங்கள்: 

* பூ
* நீர்ப்பறவை
* சூரரைப் போற்று
* பரியேறும் பெருமாள்
* கர்ணன்
* கண்ணே கலைமானே
* தங்க மீன்கள்
* நெடுநல்வாடை
* காடு
* திலகர்
* ஆண் தேவதை
* பேரன்பு
* கோடியில் ஒருவன்
* சிவப்பு
* கண்டதை சொல்கிறேன்

## இறப்பு
மாரடைப்புக் காரணமாக இரண்டு நாட்களாகச் சென்னை இராஜீவ் காந்தி அரசு பொது மருத்துவமனையில் தீவிர சிகிச்சை அளிக்கப்பட்டு வந்தது. நுரையீரலில் நீர் சேர்ந்திருந்தது என்பதால் மூச்சு விடச் சிரமம் ஏற்பட்டது. அதைத் தொடர்ந்து சிகிச்சை பலனின்றி, ஜூன் 27, 2022 அன்று காலமானார்.

## மேற்கோள்கள்

## வெளி இணைப்புகள்
*

பகுப்பு:2022 இறப்புகள்
பகுப்பு:தமிழ்த் திரைப்பட குணச்சித்திர நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:1962 பிறப்புகள்
வெண்கூ வெண்பா

வெண்பா வகையினைக் கூறும் யாப்பருங்கல விருத்தி [செப்பல் வெண்பா, **வெண்கூ வெண்பா**, அகவல் வெண்பா என்று வெண்பா மூன்று வகைப்படும் என்று கூறி விளக்கமும் எடுத்துக்காட்டும் தருகிறது. 
;விளக்கம்
நேரிசை வெண்பாவாக அமைந்து இன-எழுத்து மிக்கு ஒலிக்கும்.
ஆசு கவிகளில் அது தோன்றும். 
இதனை விளக்கும் முன்னோர் நூற்பா ஒன்று உண்டு. 
;எடுத்துக்காட்டு
1
தண்ணடைந்த திண்தோளாய் தாங்கலாம் தன்மைத்தோ
கண்டடைவார் தம்மை கன்றறுமா - வண்டடைய
நாணீலம் நாறுந்தார் நன்னன் கலைவாய 
வாணீலக் கண்ணார் வடிவு.  
:
இதில் மெல்லின எழுத்து மிகுதியாக வந்துள்ளமை காண்க.
:
2
அறந்தரு செங்கோல் ஐ அன்ன மாந்தைச்
சிறந்தன சேவலோடு ஊடி - மறந்தொருகால்
தன்னம் அகன்றாலும் தம்முயிர் வாழாவால்
என்ன மகன்றில் இவை.  
## மேற்கோள்

பகுப்பு:யாப்பிலக்கணம்
ஆஹா கல்யாணம் (வலை தொடர்)

***ஆஹா கல்யாணம்*** என்பது பிளாக் ஷீப்பிற்காக 2019-ஆம் ஆண்டு தமிழில் வெளியான காதல்-நகைச்சுவை வலைத் தொடராகும், இது ஆனந்த் கே. குமாரால் எழுதி இயக்கப்பட்டது. நரேந்திர பிரசாத், பிரிகிதா சாகா, தேஜா வெங்கடேஷ் ஆகியோர் முக்கிய வேடங்களில் நடித்துள்ளனர். இந்தத் தொடர் ப்ளாக் ஷீப்பின், உனக்கென்னப்பா சேனல் மூலம் வெளியிட்டது. 15 அத்தியாயங்களைக் கொண்ட இத்தொடர் 27 செப்டம்பர் 2019 அன்று ஒளிபரப்பப்பட்டது,  இறுதி அத்தியாயம் 17 பிப்ரவரி 2020 அன்று முடிவடைந்தது. தற்போது இது தெலுங்கில் மொழிமாற்றம் செய்யப்பட்டு ஆதன் டாக்கீஸ் மூலம் ஒளிபரப்பப்படுகிறது.

## நடிகர்கள்

* பவித்ராவாக பிரிகிதா சாகா (பவி டீச்சர்)
* பிரசாதாக நரேந்திர பிரசாத்
* மித்ராவாக தேஜா வெங்கடேஷ்

## அத்தியாயங்கள்

## பார்வையாளர்களின் பதில்
பார்வையாளர்கள் இந்தத் தொடரையும், பிரிகிதா சாகா நடித்த பவி டீச்சர் கதாபாத்திரத்தையும் நன்கு ஏற்றுக்கொண்டனர், அவருடைய மங்கலான தோலும், வழக்கமான பக்கத்து வீட்டுப் பெண் ஆளுமையும் நெட்டிசன்கள் மத்தியில் பெரும் புகழைப் பெற்றன.  பிரிச்சிடா சமூக ஊடக தளங்களில் ஒரு பெரிய ரசிகர் பின்தொடர்தலையும் பெற்றார்.  இவ்வாறு, 15 அத்தியாயங்களைக் கொண்ட தொடர் யூடியூப்பில் ஒரு மில்லியனுக்கும் அதிகமான பார்வைகளைப் பெற்றுள்ளது.  இருப்பினும், பாராட்டப்பட்டாலும், மலையாளப் படமான *[[பிரேமம் (திரைப்படம்)|பிரேமம்]]* தொடர்பான குறிப்பிட்ட காட்சி ஒன்று நெட்டிசன்களால் விமர்சிக்கப்பட்டது.  இந்தத் தொடர் பிளாக் ஷீப்பின் ஓடிடி இயங்குதளமான பி. எசு. வேல்யூவிலும் கிடைக்கிறது.

## மேற்கோள்கள்

பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:இந்திய வலைத் தொடர்கள்
பகுப்பு:தமிழ் வலைத் தொடர்கள்
ககன் முர்மு

**ககன் முர்மு** (**Khagen Murmu**) (பிறப்பு: 2 பிப்ரவரி 1960), இந்தியாவின் மேற்கு வங்காள மாநில பாரதிய ஜனதா கட்சியின் அரசியல்வாதியும், சமூக ஆர்வலரும் ஆவார். இவர் சந்தாலி பழங்குடியைச் சேர்ந்த பட்டியல் பழங்குடியினர் ஆவார். இவர் 23 மே 2019 அன்று பாரதிய ஜனதா கட்சியின் சார்பில் மால்டா வடக்கு மக்களவைத் தொகுதியிலிருந்து, நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர் ஆவார். 

முன்னர் இவர் 2001 ஆண்டு முதல் 2019ஆம் ஆண்டு முடிய அபீப்பூர் சட்டமன்றத் தொகுதியிலிருந்து இந்தியப் பொதுவுடமைக் கட்சி (மார்க்சிஸ்ட்) கட்சி சார்பில் மேற்கு வங்காள சட்டமன்ற உறுப்பினராக பணியாற்றியவர்.
## மேற்கோள்கள்

## வெளி இணைப்புகள்
*Khagen Murmu - Members Bioprofile

பகுப்பு:மேற்கு வங்காள சட்டமன்ற உறுப்பினர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
அகவல் வெண்பா

வெண்பா வகையினைக் கூறும் யாப்பருங்கல விருத்தி செப்பல் வெண்பா, வெண்கூ வெண்பா, **அகவல் வெண்பா** என்று வெண்பா மூன்று வகைப்படும் என்று கூறி விளக்கமும் எடுத்துக்காட்டும் தருகிறது. 
;விளக்கம்
அகவல் வெண்பா என்பது இன்னிசை வெண்பா
:
;எடுத்துக்காட்டு 
வைகலும் வைகல் வரக்கண்டும் அஃதுணரார்
வைகலும் வைகலை வைகும் என்று இன்புறுவர் 
வைகலும் வைகல்தம் வாள்நாள்மேல் வைகுதல் 
வைகலை வைத்துணரா தார். 

## மேற்கோள்

பகுப்பு:யாப்பிலக்கணம்
பிர்பூம் நிலக்கரிவயல்

**பிர்பூம் நிலக்கரிவயல்** (*Birbhum Coalfield*) இந்தியாவின் கிழக்குப் பகுதியில் மேற்கு வங்காள மாநிலத்தின் பிர்பூம் மாவட்டத்தில் அமைந்துள்ளது. பெரிய நிலக்கரி வயலான இங்கு 5 பில்லியன் டன் நிலக்கரி இருப்பு உள்ளதாகக் கூறப்படுகிறது. 

9.7 சதுர கிலோமீட்டர்  பரப்பளவில் அமைந்துள்ள *தியூச்சா* மற்றும் *பச்சமி* நிலக்கரித் தொகுதியை வங்காள பிர்பும் நிலக்கரி நிறுவனம் உருவாக்க உள்ளது. 2,102 மில்லியன் டன் நிலக்கரி இருப்பு உள்ள தியூச்சா பச்சமி நிலக்கரித் தொகுதி நாட்டின் மிகப்பெரிய நிலக்கரித் தொகுதியாகும். 2.6 சதுர கிலோமீட்டர் என மதிப்பிடப்பட்டுள்ள தேவாங்கஞ்ச் அரின்சிங்க நிலக்கரித் தொகுதி மற்றொரு சாத்தியமான நிலக்கரி இருப்பாகும். இந்த தொகுதிகள் முகமது பசார் சிடி தொகுதியில்  அமைந்துள்ளன.

## மேற்கோள்கள்

பகுப்பு:மேற்கு வங்காளம்
பகுப்பு:நிலக்கரி
பகுப்பு:சுரங்கங்கள்
பகுப்பு:சுரங்கத் தொழில்
பகுப்பு:இந்தியாவின் நிலக்கரி வயல்கள்
வெண்பா (தழுவல்)

வெண்பாவின் முடிபு **காசு, பிறப்பு, நாள், மலர்** என்னும் வாய்பாட்டு முடிவுகளில் ஒன்றைக் கொண்டிருக்க வேண்டும் என்னும் நெறிமுறை உள்ளது. இந்த முறைமையில் மாற்றம் பெற்று வந்த வெண்பாக்கள் பண்டைய இலக்கியங்களில் உள்ளன. யாப்பருங்கல விருத்தி நூலில் அவை எடுத்துக் காட்டப்பட்டுள்ளன.  இவற்றை நாம் வெண்பா என ஏற்றுத் **தழுவிக்கொண்டுள்ளோம்**. 

காசு, பிறப்பு என்பன சீர் வாய்பாடுகள். இவை முறையே நேர்பு, நிரைபு என்னும் அசை வாய்பாடுகள். இவை குற்றியலுகரத்தில் முடிவதைக் காணலாம். எடுத்துக் காட்டப்பட்டுள்ளது போல் பண்டைய வெண்பாக்களில் சில முற்றுகரத்ததில்  முடிகின்றன. இதற்கு இலக்கணம் கூறும் நூற்பா இதனைச் சிறப்பு இல்லாதது எனக் குறிப்பிடுகிறது.
## 1
திறந்திடுமின் தீயவை பிற்காண்டு மாதர்
இறந்து படிற்பெரிதாம் ஏதம் – உறந்தையர்கோன்
தண்ணார மார்பிற் தமிழ்நர் பெருமானைக்
கண்ணாரக் காணக் **கதவு**. 

## 2

## 3

## 4

## 5

## 6

## 7

## 8

## 9

## 10

## மேற்கோள்

பகுப்பு:யாப்பிலக்கணம்
சுதாசம வம்சம்

**சுதாசம வம்சம்** (*Chudasama dynasty*) 9 மற்றும் 15 ஆம் நூற்றாண்டுகளுக்கு இடையில் இந்தியாவில் குசராத்து மாநிலத்தின் இன்றைய சௌராட்டிரா பகுதியின் சில பகுதிகளை  ஆட்சி செய்த வம்சமாகும். இவர்களின் தலைநகரம் ஜூனாகத் மற்றும் வாமனஸ்தலியை அடிப்படையாகக் கொண்டிருந்தது. பின்னர் இவர்கள் இராஜபுத்திர குலங்களில் வகைப்படுத்தப்பட்டனர்.  இவர்கள் தங்களை கடவுள் கிருட்டிணன் தோன்றிய சந்திர குலத்தைச் சேர்ந்தவர்கள் என்று கூறிக் கொண்டனர்.

## வரலாறு
சுதாசம வம்சத்தின் ஆரம்பகால வரலாறு கிட்டத்தட்ட தொலைந்து விட்டது. நாட்டுப்புறக் கதைகள் பெயர்கள், காலம் ஆகியவற்றிலிருந்து மிகவும் வேறுபடுகின்றன. எனவே அவை நம்பகமானதாக கருதப்படவில்லை. பாரம்பரியமாக, வம்சம் 9 ஆம் நூற்றாண்டின் பிற்பகுதியில் சுதாசந்திரன் என்பவரால் நிறுவப்பட்டதாகக் கூறப்படுகிறது. கிரஹரிபு, நவகானா மற்றும் கெங்கரா போன்ற அடுத்தடுத்த ஆட்சியாளர்கள் சோலங்கி ஆட்சியாளர்களான மூலராஜா மற்றும் ஜெயசிம்ம சித்தராசனுடன் மோதலில் இருந்தனர். இவ்வாறு அவை சமகால மற்றும் பிற்கால சைன சரித்திரங்களில் குறிப்பிடப்பட்டுள்ளன. சோலங்கிய ஆட்சி மற்றும் அவர்களின் வாரிசான வகேலா வம்சத்தின் முடிவிற்குப் பிறகு, சுதாசமர்கள் சுதந்திரமாக அல்லது வாரிசு மாநிலங்களான தில்லி சுல்தானகம் மற்றும் குசராத் சுல்தானகத்தின் அடிமைகளாக தொடர்ந்து ஆட்சி செய்தனர். கல்வெட்டுகளில் பதிவுசெய்யப்பட்ட முதல் அறியப்பட்ட சுதாசம ஆட்சியாளர் முதலாம் மண்டலிகா ஆவார். இவருடைய ஆட்சியின் போது தில்லியின் கில்ஜி வம்சத்தால் குசராத் படையெடுப்புக்கு ஆளானது. வம்சத்தின் கடைசி மன்னர், மூன்றாம் மண்டலிகா, 1472-இல் சுல்தான் முகமது பெகடாவால் தோற்கடிக்கப்பட்டு வலுக்கட்டாயமாக இசுலாமுக்கு மாற்றப்பட்டார். அவரது இராச்சியமும் தில்லி சுல்தானகத்துடன் இணைக்கப்பட்டது. 
வலது|thumb| சுதாசம ஆட்சியாளர் கிரஹரிபுவால் மீண்டும் கட்டி எழுப்பப்பட்ட உபர்கோட் கோட்டை

## படிக்கிணறுகள்
கிரஹரிபுவின் ஆட்சியின் போது ஜூனாகத்தின் உபர்கோட் கோட்டை சுதாசமஸ் என்பவரால் ஆக்கிரமிக்கப்பட்டது. பின்னர் வாமனஸ்தலியில் இருந்து ஜுனாகத்திற்கு தனது தலைநகரை மாற்றிய நவகனாவால் மீண்டும் கட்டப்பட்டதாக கூறப்படுகிறது. அவர் கோட்டையில் முறையே நவ்கான் கிணறு மற்றும் ஆதி காதி கிணறு ஆகியவற்றின் கட்டுமானங்களுடன் தொடர்புடையவர். வகேலா அரசவையில் அமைச்சராக இருந்த தேஜபாலனால் கட்டப்பட்டாலும், ஜுனாகத்தில் இருந்து வந்தலி செல்லும் வழியில் இரா கெங்கர் படிக்கிணறு என்ற படிக்கட்டு கிணறு அவரது வழித்தோன்றல் கெங்கராவால் கட்டப்பட்டது. 

## சான்றுகள்

பகுப்பு:இந்திய அரச மரபுகள்
பகுப்பு:குசராத் வரலாறு
பகுப்பு:இந்திய வரலாறு
புகைக்கரி

**புகைக்கரி** (*soot*) என்பது நீரகக்கரிமங்களின் முழுமையடையாத எரிப்பின் விளைவாக ஏற்படும் தூய்மையற்ற கார்பன் துகள்களின் நிறையாகும். துல்லியமாக நோக்கின் இச்சொல் வாயு-கட்ட எரிப்பு செயல்முறையின் விளைபொருட்களோடு தொடர்பு படுத்தப்பட்டாலும், பொதுவாக நிலக்கரி, செனோஸ்பியர்கள், எரிந்த மரம், பெட்ரோலியக் கற்கரி போன்ற எரிக்கப்பட்டு எஞ்சிய எரிபொருள் துகள்களைக் குறிக்கவே இச்சொல் பயன்படுத்தப்படுகிறது. இன்னும் சரியாக இவை கற்கரி என்றும் கரிக்கட்டை எனவும் அடையாளம் காணப்படுகின்றன.

புகைக்கரி பல்வேறு வகையான புற்றுநோயினையும் நுரையீரல் நோய்களையும் ஏற்படுத்துகிறது.

## இவற்றையும் காண்க
*கரி
*கரிமம்

## மேற்கோள் தரவுகள்

## வெளி இணைப்புகள்

* 

## மேற்கோள்கள்

பகுப்பு:கரிமத்தின் புறவேற்றுரு வடிவங்கள்
பகுப்பு:புற்றீணிகள்
பகுப்பு:மாசடைதல்
பகுப்பு:காற்று மாசுபாடு
புஷ்யபூதி வம்சம்

thumb|  வர்தன வம்சத்தின் பொ.ச. 7ஆம் நூற்றாண்டைச் சேர்ந்த மார்பளவு பெண் சிலை, குவாலியர், மத்திய பிரதேசம்.
**புஷ்யபூதி வம்சம்** (*Pushyabhuti dynasty* ), **வர்தன வம்சம்** என்றும் அழைக்கப்படும், இது 6 மற்றும் 7 ஆம் நூற்றாண்டுகளில் வட இந்தியாவின் சில பகுதிகளை ஆண்டது. இந்த வம்சம் அதன் கடைசி ஆட்சியாளரான ஹர்சவர்தனரின் (கி.பி. 590-647 பொ.ச.) கீழ் அதன் உச்சத்தை எட்டியது. **[[ஹர்சப் பேரரசு]]**, வடக்கு மற்றும் வடமேற்கு இந்தியாவின் பெரும்பகுதியை உள்ளடக்கி இருந்தது. மேலும் கிழக்கில் காமரூபம் முதல் தெற்கே நருமதை வரை நீட்டிக்கப்பட்டிருந்தது. வம்சம் ஆரம்பத்தில் இசுதான்விச்வராவில் இருந்து (நவீன குருச்சேத்திரம், அரியானா ) ஆட்சி செய்தது. ஆனால் ஹர்சர் இறுதியில் கன்யாகுப்ஜத்தை (நவீன கன்னோசி, உத்தரப் பிரதேசம் ) தனது தலைநகராக மாற்றினார். அங்கிருந்து அவர் கி.பி 647 வரை ஆட்சி செய்தார்.

## இதனையும் பார்க்கவும்

* ஹர்ஷவர்தனர்

## சான்றுகள்

### உசாத்துணை

* 
* 
* 
* 
* 
* 
* 

பகுப்பு:இந்திய அரச மரபுகள்
பகுப்பு:இந்திய வரலாறு
மகோதயபுரத்தின் சேரர்கள்

**கேரளாவின் பெருமாள் வம்சம்** (*Chera Perumals of Makotai*) அல்லது மகோதயபுரத்தின் சேரமான் பெருமாள் வம்சம் என்றும் அழைக்கப்படும்  சேரமான் பெருமாள் வம்சம் (சுமார் பொ.ஊ. 9ஆம்-12ஆம் நூற்றாண்டு) இன்றைய கேரளாவை ஆண்ட வம்சமாகும். சேரமான் பெருமாள்களின் இருப்பிடமான மகோதை அல்லது மகோதயபுரம், மத்திய கேரளாவில் உள்ள இன்றைய கொடுங்கல்லூருடன் அடையாளப்படுத்தப்படுகிறது. ஆரம்பத்தில், அவர்களின் செல்வாக்கு இன்றைய கொல்லம் மற்றும் கொயிலாண்டிக்கு இடைப்பட்ட பகுதிகளுக்கு மட்டுப்படுத்தப்பட்டிருந்தது. ஆனால் பின்னர் வடக்கு கேரளாவில் சந்திரகிரி ஆறு வரையிலும் தெற்கில் நாகர்கோவில் வரை பரவியது. 

## வரலாறு
இடைக்கால சேரர்கள் தாங்கள் பல்லவர் காலத்திற்கு முந்தைய (ஆரம்பகால வரலாற்று) தென்னிந்தியாவில் செழித்தோங்கிய சேரர்களிடமிருந்து வந்தவர்கள் என்று கூறினர். இன்றைய மத்திய கேரளா மற்றும் கொங்கு சேர வம்சம் பிரிந்து (பொ.ஊ. 8-9 ஆம் நூற்றாண்டு) சேர பெருமாள் சாம்ராச்சியத்தை உருவாக்கியது. சேர குடும்பத்தின் இரு பிரிவுகளுக்கும் இடையே உள்ள சரியான தொடர்பு அறிஞர்களுக்கு புலப்படவில்லை. நம்பூதிரிகள் கரூரில் இருந்து ஆள சேர மன்னனிடம் ஒரு ஆட்சியாளரைக் கேட்டனர். மேலும் அவர்களுக்குப் பூந்தூரைச் சேர்ந்த ஒருவருக்கு பிரதம மந்திரி பதவி வழங்கப்பட்டது. எனவே சாமோரின் 'பூந்துரக்கோன்' (பூந்துறை அரசர்) என்ற பட்டத்தை பெற்றனர். சேர பெருமாள்கள் பெரும்பாலும் சூரிய வம்சத்தின் (சூரிய குலம்) உறுப்பினர்கள் என்று விவரிக்கப்படுகிறார்கள்.

சேர பெருமாள் இராச்சியம் அதன் செல்வத்தின் பெரும்பகுதியை மத்திய கிழக்குடனான கடல் வணிக உறவுகளிலிருந்து (மசாலா வர்த்தகம்) பெற்றது. இராச்சியத்தில் உள்ள கொல்லம் துறைமுகம், மேற்கு மற்றும் கிழக்கு ஆசியாவிற்கான வெளிநாட்டு இந்திய வர்த்தகத்தில் ஒரு முக்கிய புள்ளியாக இருந்தது. பெரியாறு பள்ளத்தாக்கில் அமைந்திருந்த நம்பூதிரி-பிராமணர்களின் விவசாயப் பகுதிகள் மகோதைய இராச்சியத்திற்கு மற்றொரு முக்கிய ஆதாரமாக இருந்தன.

## எழுத்து முறை
சேரமான் பெருமாள்கள் கேரளாவில் உள்ள அனைத்து பதிவுகளிலும் ஒற்றை எழுத்து முறையையும் (கிரந்த எழுத்துக்களுடன் கூடிய வட்டெழுத்து) மொழியையும் (மலையாளத்தின் ஆரம்ப வடிவம்) பயன்படுத்தியதற்காக அறியப்பட்டார்கள்.

## சான்றுகள்

பகுப்பு:கேரள வரலாறு
பகுப்பு:இந்தியப் பேரரசுகள்
பகுப்பு:இந்திய அரச மரபுகள்
பகுப்பு:சேரர்
கிகுச்சி ஆறு

thumb|300x300px| கிகுச்சி ஆற்றின் பள்ளத்தாக்கில் விரைவுச்சுழல்கள்
**கிகுச்சி ஆறு** (菊池川, *கிகுச்சி-கவா* ) ஜப்பானின் கியோஷோவின் குமாமோட்டோ மாகாணத்தின் வடக்குப் பகுதி வழியாகப் பாய்கிறது. இந்த ஆற்றின் மூல ஆதாரமானது , 1041 மீட்டர் உயரத்தில் அமைந்துள்ள அசோ மவுண்டிற்கு அருகிலுள்ள அசோ நகரத்தின் ஃபுகாபா என்னும் இடமாகும். இங்கு உற்பத்தியான ஆறு கிகுச்சி பள்ளத்தாக்கு வழியாக மேற்கு நோக்கி பாய்கிறது. இது கிகுசுய் அருகே தெற்கே திரும்பி அரியாக் கடலில் உள்ள ஷிமாபரா விரிகுடாவில் கலக்கிறது. அதன் முகத்துவாரத்தினருகில் நில மீளமைப்பு நடைபெறுகிறது. 

இந்த நதியின் மொத்த நீளம் 71 கி.மீ ஆகும். இது 1041 மீட்டர் உயரத்தில் தொடங்கி 995 சதுர கிலோமீட்டர் நீர்ப்பிடிப்புப் பகுதியைக் கொண்டுள்ளது. இந்த ஆற்றின் அகலம் 24 மீட்டர் முதல் 72 மீட்டர் வரை இருக்கும். தற்போதைய வெளியேற்ற வேகம் ஆண்டு முழுவதும், வினாடிக்கு 10 முதல் 350 கன மீட்டர் வரை மாறுபடும். 

## மேற்கோள்கள்


## வெளி இணைப்புகள்
thumb|424x424px| தமனா, குமாமோட்டோவில் உள்ள நதி.
(முகத்துவாரம்)

பகுப்பு:சப்பானின் புவியியல்
வரம்பு மீறல்

**வரம்பு மீறல் (**Abuse**)** என்பது ஒரு பொருளின் நியாயமற்ற அல்லது முறையற்ற நன்மைகளைப் பெறுவதற்காக ஈடுபடும் செயல்பாடுகளைக் குறிப்பதாகும்.  வரம்பு மீறல் என்பது உடல் அல்லது வாய்மொழி வாயிலாக தவறாக நடத்தல், காயம், தாக்குதல்,விதிமீறல், வன்கலவி, நியாயமற்ற நடைமுறைகள், குற்றங்கள் அல்லது பிற வகையான தீங்கு செய்தல் ஆகிய பல வடிவங்களில் நடைபெறலாம். சில ஆதாரங்கள் வரம்பு மீறுதல் என்பது "சமூக ரீதியாக கட்டமைக்கப்பட்டவை" என்று விவரிக்கின்றன, அதாவது வெவ்வேறு காலங்களிலும் சமூகங்களிலும் பாதிக்கப்பட்டவரின் துன்பத்தை அதிகமாகவோ அல்லது குறைவாகவோ அங்கீகரிப்பதாக இருக்கலாம். 

## வரம்பு மீறல் வகைகள் மற்றும் சூழல்கள்

### அதிகார வரம்பு மீறல்
அதிகார வரம்பு மீறல் என்பதில் துன்புறுத்தல், குறுக்கீடு, அழுத்தம் மற்றும் பொருத்தமற்ற கோரிக்கைகள் அல்லது உதவிகள் கோருவது ஆகியவை அடங்கும். 

### பிணத்தை தவறாகப் பயன்படுத்துதல்
நெக்ரோபிலியா என்பது இறந்த உடல்களின் மீது உருவாகும் பாலியல் ஈர்ப்பினைக் குறிப்பதாகும். இது பாலியல் வன்புறுத்தல்களுக்கு வழிவகுக்கிறது. சடலங்கள் ஒப்புதல் அளிக்க முடியாததால், எந்தவொரு கையாளுதலும், உறுப்புகளை அகற்றுவது, சிதைப்பது அல்லது இறந்த உடலில் செய்யப்படும் பாலியல் செயல்கள் வரம்பு மீறலாகக் கருதப்படுகிறது. 

### விருப்புரிமை வரம்பு மீறல்
விருப்புரிமையின் வரம்பு மீறல் என்பது ஒரு குறிப்பிட்ட விடயத்துடன் தொடர்புடைய உண்மைகள் மற்றும் சட்டங்களை சரியான கருத்தில் எடுக்கத் தவறியதாகும்; தன்னிச்சையாகவோ அல்லது  சரியான காரணம் இல்லாமலோ  நீதித்துறை வழக்கத்திலிருந்து விலகுவதனைக் குறிப்பதாகும். 

### ஆதிக்க வரம்பு மீறல்
நிறுவனங்களின் சந்தை மேலாதிக்கம் போட்டிச் சட்டத்தின் பொது மற்றும் தனியார் அமலாக்கத்தால் கட்டுப்படுத்தப்படுகிறது, இது நம்பிக்கையற்ற அல்லது தனியுரிமை எதிர்ப்புச் சட்டம் என்றும் அழைக்கப்படுகிறது.

### இரகசிய வரம்பு மீறல்
இரகசிய வரம்புமீறல் என்பது பாலியல், உளத்தியல் அல்லது உடல் ரீதியான வன்புணர்வு ஆகியவற்றினைக் குறிக்கிறது. "இது ஒரு குறிப்பிட்ட நோக்கத்திற்காக இரகசியமாக வைக்கப்படுகிறது  அல்லது மறைக்கப்படுகிறது." 

## சான்றுகள்

* 

## வெளி இணைப்புகள்

* 

பகுப்பு:மனித நடத்தை
வரீந்தர் சிங் (வளைதடிப்பந்தாட்டம்)

thumb| ஜனாதிபதி, ஸ்ரீமதி. பிரதீபா பாட்டீல் ஆகஸ்ட் 29, 2007 அன்று புதுதில்லியில் நடந்த ஒரு வண்ணமிகு விழாவில், வளைத்தடிப் பந்தாட்டத்தில் சிறப்பான பங்களிப்பிற்காக ஸ்ரீ வரீந்தர் சிங்கிற்கு தியான் சந்த் விருது -2007 ஐ  வழங்கினார்.

**வரீந்தர் சிங்** (Varinder Singh)(16 மே 1947 - 28 ஜூன் 2022) ஒரு இந்திய வளைதடிப் பந்தாட்ட வீரர். 1972 ஆம் ஆண்டு முனிச்சில் நடந்த கோடைகால ஒலிம்பிக்கில் வெண்கலப் பதக்கம் வென்றார். அவர் 1976 கோடைகால ஒலிம்பிக்கிலும் போட்டியிட்டார்.  அவர் அப்போதைய பிரித்தானிய இந்தியப் பேரரசின் ஜலந்தரில் பிறந்தார்.

சிங் 28 ஜூன் 2022 அன்று ஜலந்தரில் உள்ள ஒரு மருத்துவமனையில் தனது 75வது வயதில் இறந்தார்  .

## மேற்கோள்கள்

பகுப்பு:2022 இறப்புகள்
பகுப்பு:1947 பிறப்புகள்
கோத ரவி

**கோத ரவி** (*Goda Ravi*) ( சுமார் 905/06– 943/44 பொ.ச.) தென்னிந்தியாவின் இடைக்கால கேரளாவை ஆண்ட சேர பெருமாள் அரசர் ஆவார். கோத ரவியின் ஆட்சியில் சேரப் பெருமார்களுடன் சோழர்களின் உறவுகள் பலப்படுத்தப்பட்டன. தமிழ் நாட்டில் சோழ இளவரசர் இராஜாதித்தனுடன் பணியாற்றிய கேரள ராணுவ வீரர்கள் பற்றிய பல பதிவுகள் குறிப்பிடப் பட்டுள்ளன.  நெடும்புரம் தளியைச் வடக்காஞ்சேரி சேர்ந்த கல்வெட்டு ஒன்று கோத ரவியைக் குறிப்பிடுகிறது.

## ஆட்சி

கோத ரவியின் ஆட்சி ஆண்டுகளைப் பற்றிய பதிவுகள் (13 முதல் 30 வரை) , இராணிக்குளம், சோக்கூர் (கொடுவள்ளிக்கு அருகில் உள்ள புதூர் கிராமம்), நெடும்புரம் தளி ( வடக்காஞ்சேரி ), அவிட்டத்தூர், திருபிரங்கோடு, பொரங்காத்திரி, இந்தியூர் (கோட்டக்கல்), திருப்பூணித்துறை ஆகிய இடங்களில் காணப்படும் கோயில் கல்வெட்டுகளில் கண்டுபிடிக்கப்பட்டன.   கோயில் பதிவுகளில் ஆல-கோயில், சேர ராணிகள் (ரவிப்பிராட்டி மற்றும் சேரமான் மகா தேவி), "சேனாபதி" (அரச இராணுவத்தின் தலைவர்), மூழிக்குளம் ஒப்பந்தம் பற்றிய தகவல், வேம்பநாட்டின் ( ஆலப்புழா ) தலைவர்கள் , வள்ளுவநாடு (பின்னர் "ராயிரா ராவர்" என்ற பட்டத்துடன்) போன்றவைகளும் இடம் பெற்றுள்ளன.  

கோத ரவி முன்பு சேர பெருமாள் வம்சத்தின் மன்னன் விஜயராகவனுடன் அடையாளம் காணப்பட்டார். 

## முடிசூடிய ஆண்டு
நெடும்புரம் தளியின் தலைவர்கள், கோத ரவியின் 17வது ஆட்சியாண்டில் கூடி நில மானியத்தை ஏற்றுக்கொண்டதாக பதிவுகள் தெரிவிக்கிறது.
thumb| அவிட்டத்தூர் கோவில்

## சான்றுகள்

பகுப்பு:கேரள வரலாறு
பகுப்பு:சேரர்
தும்பாட் மாவட்டம்

**தும்பாட் மாவட்டம்** (மலாய் மொழி: *Jajahan Tumpat*; கிளாந்தான் மலாய் மொழி: *Ttupak*; ஆங்கிலம்: *Tumpat District*; தாய் மொழி: ตุมปัต; சீனம்: 道北县; ஜாவி: تومڤت‎‎ ) என்பது மலேசியா, கிளாந்தான் மாநிலத்தில் வடக்குப் பகுதியில், தாய்லாந்து நாட்டிற்கு அருகில் உள்ள ஒரு மாவட்டம். 

தும்பாட் நகரம் கிளாந்தான் மாநிலத் தலைநகர் கோத்தா பாரு நகரத்தில் இருந்து 15 கி.மீ. தொலைவில் உள்ளது. மலேசியக் கிழக்கு கடற்கரை தொடருந்து சேவையின் (*East Coast Line (Malaysia*) இறுதி முனையில் அமைந்துள்ளது. இந்த மலேசியக் கிழக்கு கடற்கரைதொடருந்துச் சேவை நெகிரி செம்பிலான் மாநிலத்தின் கிம்மாஸ் நகரில் தொடங்குகிறது.

## பொது

தும்பாட் நகரம் தாய்லாந்து எல்லையில் கிளாந்தான் மாநிலத்தின் வடக்கில் உள்ளது. இந்த நகரத்தின் மேற்கில் கோலோக் ஆறு; கிழக்கில் கிளாந்தான் ஆறு; தெற்கில் பாசீர் மாஸ், கோத்தா பாரு; மேற்கில் தாய்லாந்து தாக் பாய் மாவட்டம் (*Tak Bai District*) ஆகியவை உள்ளன.

## மக்கள் தொகையியல்

2022-ஆண்டு புள்ளிவிவரங்களின்படி, தும்பாட் மாவட்டத்தின் மக்கள்தொகை ஏறக்குறைய 183,100. பெரும்பான்மையான மக்கள் மலேசிய மலாயர் ஆவர். குறிப்பிடத்தக்க அளவில் மலேசிய சயாமியர் (*Malaysian Siamese*); மலேசிய இந்தியர் மற்றும் மலேசிய சீனர் வாழ்கின்றனர்.

## சுற்றுலா

தும்பாட் நகரம், தாய்லாந்து நாட்டிற்கு மிக அருகில் இருப்பதால் அந்த நாட்டின் தாக்கங்கள் அதிகமாக உள்ளன. அந்த வகையில் தும்பாட் மாவட்டத்தில் பல பௌத்த ஆலயங்கள் உள்ளன.

* மச்சிமாரம் - *Wat Machimmaram*
* வாட் பிரசும்தாட் சனராம் - *Wat Prachumthat Canaram*
* வாட் பிக்குல்தோங் வரராம் - *Wat Phikulthong Vararam*
* வாட் போதிவிகான் - *Wat Phothivihan*
* பந்தாய் ஸ்ரீ தூஜோ - *Pantai Sri Tujuh*
* பந்தாய் சூரி - *Pantai Suri*
* பந்தாய் கெத்திங் - *Pantai Geting*

## அரசியல்

## தும்பாட் மக்களவை வேட்பாளர் விவரங்கள்

## காலநிலை
தும்பாட் வெப்பமண்டல மழைக்காட்டு காலநிலையைக் கொண்டுள்ளது. பிப்ரவரி முதல் ஏப்ரல் மாதம் வரையில் மிதமான மழையும், மீதமுள்ள மாதங்களில் கனமழையும் பொழிகின்றது.

## மேற்கோள்கள்

## மேலும் காண்க
* 

* 

பகுப்பு:கிளாந்தான்
பகுப்பு:மலேசியாவின் மாவட்டங்கள்‎‎
பகுப்பு:மலேசியாவின் உள்ளாட்சி மன்றங்கள்
முச்சோடியம் போரேட்டு

**முச்சோடியம் போரேட்டு** (*Trisodium borate*) என்பது சோடியம், போரான் மற்றும் ஆக்சிசன் ஆகிய தனிமங்கள் சேர்ந்து உருவாகும் ஒரு வேதியியல் சேர்மம் ஆகும். இது Na3BO3 என்ற மூலக்கூற்று வாய்ப்பாட்டால் விவரிக்கப்படுகிறது. (Na+)3[BO3]3− என்றும் இவ்வய்ப்பாட்டை எழுதலாம். ஆர்த்தோபோரேட்டு அயனியை [BO3]3− கொண்ட உப்பு வகையாக முச்சோடியம் போரேட்டு வகைப்படுத்தப்படுகிறது.

முச்சோடியம் ஆர்த்தோபோரேட்டு, சோடியம் ஆர்த்தோபோரேட்டு அல்லது சோடியம் போரேட்டு என்று பல பெயர்களில் முச்சோடியம் போரேட்டு அழைக்கப்படுகிறது. இருப்பினும், "சோடியம் ஆர்த்தோபோரேட்டு" (Na4B2O5) என்ற வாய்ப்பாடு கொண்ட ஒரு சேர்மத்திற்காகவும் இப்பெயர் பயன்படுத்தப்படுகிறது. சோடியம் மெட்டாபோரேட்டும் (NaBO2) முச்சோடியம் போரேட்டும்  சமமாக கலந்திருப்பதை சோடியம் ஆர்த்தோபோரேட்டு சேர்மம் ஒத்திருக்கும். பல போரேட் அயனிகளுடன் சோடியம் சேர்ந்து உருவாகும் உப்புக்கு சோடியம் போரேட்டு என சில சமயங்களில் பொதுவான பொருளிலும் இப்பெயர் பயன்படுத்தப்படுகிறது. 
## தயாரிப்பு
சோடியம் கார்பனேட்டு (Na2CO3) சோடியம் மெட்டாபோரேட்டு அல்லது (NaBO2) அல்லது போரிக் ஆக்சைடு (B2O3) உடன் சேர்க்கப்பட்டு 600 மற்றும் 850 பாகை செல்சியசு வெப்பநிலைக்கு சூடுபடுத்தப்பட்டால் ஆர்த்தோ போரேட்டும் கார்பனீராக்சைடும் உருவாகின்றன:
:  +  →  +  
உருகலில் இருந்து தூய வடிவில் பெறுவது கடினமாகும்.
## வினைகள்
நீரில் கரைக்கப்படும் போது, ஆர்த்தோபோரேட்டு எதிர்மின் அயனியானது பகுதியளவு நீராற்பகுப்பு அடைந்து மெட்டா போரேட்டு [BO2]−] மற்றும் ஐதராக்சைடாக (HO−) ஆக மாற்றமடைகிறது.
:  +      + 3
சோடியம் ஆர்த்தோபோரேட்டு கரைசலை மின்னாற்பகுப்பு வினைக்கு உட்படுத்தினால் நேர்மின்முனையில் சோடியம் பெர்போரேட்டு உருவாகிறது.

## மேற்கோள்கள்




பகுப்பு:சோடியம் சேர்மங்கள்
பகுப்பு:போரேட்டுகள்
ஆர். கோவிந்தராசன்

**ஆர். கோவிந்தராசன்** (*R. Govindarajan*)(பிறப்பு நவம்பர் 23, 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கடலூர் மாவட்டம் புதுப்பாளையத்தைச் சார்ந்தவர். கடலூர் புனித ஜோசப் உயர்நிலைப் பள்ளியில் பள்ளிக் கல்வியினை முடித்துள்ளார். கோவிந்தராசன், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராகக் கடலூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1930 பிறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
சோடியம் பெண்டாபோரேட்டு

**சோடியம் பெண்டாபோரேட்டு** (*Sodium pentaborate*) என்பது சோடியம், போரான் மற்றும் ஆக்சிசன் ஆகிய தனிமங்கள் சேர்ந்து உருவாகும் ஒரு வேதியியல் சேர்மம் ஆகும். NaB5O8 என்ற மூலக்கூற்று வாய்ப்பாட்டால் இது விவரிக்கப்படுகிறது. இருசோடியம் டெக்காபோரேட்டு (Na2B10O16) என்ற பெயராலும் இதை அழைக்கலாம். ஒளிபுகும் தன்மை கொண்ட நிறமற்ற இப்படிகத் திண்மம் நீரில் கரையக்கூடியதாகும். 

Na2B10O16·nH2O (n = 4, 6, அல்லது 10) போன்ற நீரேற்றுகளாகவே இது பெரும்பாலும் காணப்படுகிறது. சோலுபோர் மற்றும் அக்வாபோர் போன்ற பல்வேறு வணிகப் பெயர்களுடன் உரங்களுடன் ஒரு போரான் நிரப்பியாக விவசாயத்தில் சோடியம் பெண்டாபோரேட்டு பயன்படுத்தப்படுகிறது. 
## மேற்கோள்கள்




பகுப்பு:சோடியம் சேர்மங்கள்
பகுப்பு:போரேட்டுகள்
வீ. சா. இளஞ்செழியன்

**வீ. சா. இளஞ்செழியன்** (*V. S. Ilanchezhiyan*)(30 செப்டம்பர், 1937-14 செப்டம்பர் 1990) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் புதுக்கோட்டை மாவட்டம் கீரனூரைச் சார்ந்தவர். கீரனூரில் பள்ளிக் கல்வியினை இளஞ்செழியன் முடித்துள்ளார். இவர், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தல்களில் திமுக வேட்பாளராக விராலிமலை சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:புதுக்கோட்டை மாவட்ட மக்கள்
பகுப்பு:1937 பிறப்புகள்
பகுப்பு:1990 இறப்புகள்
கி. செயராமன்

**கி. செயராமன்** (*K. Jayaraman*)(பிறப்பு திசம்பர் 21, 1928) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் குகைப் பகுதியினைச் சார்ந்தவர். இவர் சேலம் ஊராட்சி உயர்நிலைப் பள்ளியிலும் சேலம் ஊராட்சிக் கல்லூரியிலும் கல்வி பயின்றுள்ளார். செயராமன், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக சேலம்-I சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1928 பிறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:சேலம் மாவட்ட மக்கள்
சேத்-பெரிப்சென்

**சேத்-பெரிப்சென்** (**Seth-Peribsen**), பண்டைய எகிப்தை (கிமு 2890 முதல் கிமு 2686 முடிய) ஆண்ட இரண்டாம் வம்சத்தின் 9வது மன்னர் ஆவார். இவரது ஆட்சிக் காலம் உறுதியாக அறியப்படவில்லை.

மன்னர் சேத்-பெரிப்சென்னின் கல்லறை அபிதோஸ் நகரத்தில் நல்ல நிலையில் 1898-ஆம் ஆண்டில் கண்டுபிடிக்கப்பட்டது.

## இதனையும் காண்க
* பண்டைய எகிப்திய மன்னர்களின் பட்டியல்
* எகிப்தின் இரண்டாம் வம்சம்
* பண்டைய எகிப்திய அரசமரபுகள்
## மேற்கோள்கள்

## வெளி இணைப்புகள்
* 
* Francesco Raffaele: Seth-Peribsen
* Tomb P (Peribsen) at Abydos on digitalegypt

பகுப்பு:எகிப்திய மன்னர்கள்
பகுப்பு:பண்டைய எகிப்து
திருக்குறள் தொடைவெண்பா

இரண்டு திருக்குறள்களை இணைத்து வெண்பாவாகப் பாடும் பழக்கம் இருந்திருக்கிறது. ஆசுச் சொற்களை இடையில் சேர்த்து இது பாடப்பட்டுள்ளது. யாப்பருங்கல விருத்தி உரைநூலில் அவை எடுத்துக்காட்டாகத் தரப்பட்டுள்ளன. 

;1

;2

## மேற்கோள்

பகுப்பு:இலக்கிய வகைகள்
கு. காமாட்சி

**கு. காமாட்சி** (*K. Kamatchi*)(14 செப்டம்பர், 1929-21 சூன் 1990) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் திருவெறும்பூர் பகுதியினைச் சார்ந்தவர். இவர் லால்குடி மற்றும் திருச்சிராப்பள்ளியில் உள்ள உயர்நிலைப் பள்ளிகளில் பள்ளிக் கல்வியினைப் பயின்றார். காமாட்சி, திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக திருவெறும்பூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1929 பிறப்புகள்
பகுப்பு:திருச்சி மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:1990 இறப்புகள்
எம். ஆர். கண்ணன்

**எம். ஆர். கண்ணன்** (*M. R. Kannan*)(பிறப்பு 1922) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். செங்கல்பட்டு மாவட்டத்தில் பிறந்த கண்ணன், சென்னை மாவட்டம் சென்னை அண்ணாபிள்ளை தெருவில் வசித்து வந்தார். இவர் எம். பி. யூ. உயர்நிலைப் பள்ளியிலும் சென்னை, இந்து இறையியல் உயர்நிலைப் பள்ளியிலும் கல்வி பயின்றுள்ளார். இவர், திராவிட முன்னேற்றக் கழக உறுப்பினர் ஆவார். கண்ணன் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக பேசின்பிரிட்ஜ் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1922 பிறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
கோகோ ஆறு

**ரியோ செகோவியா**, **கேப் ஆறு**,  அல்லது **யாரா ஆறு**,  என்பது வடக்கு நிகரகுவா மற்றும் தெற்கு ஒண்டுராசின் எல்லையில் அமைந்துள்ள ஒரு ஆறாகும். இது 841 கி. மீ (523 மைல்) நீளம் கொண்ட மத்திய அமெரிக்க குறுநில இணைப்புப் பகுதிக்குள் முழுவதுமாக ஓடும் மிக நீளமான ஆறாகும் 

பான் அமெரிக்கன் நெடுஞ்சாலை நிகரகுவாவைக் கடக்கும் இடத்திற்கு அருகிலுள்ள சோமோட்டோ கனியன் தேசிய நினைவுச்சின்னத்தில் இந்த நதி உருவாகிறது, மேலும் 841 கி. மீ (523 மைல்) தொலைவிற்குத் தாழ்வான மலைப்பாங்கான நிலப்பரப்பில் பாய்கிறது. கரீபியன் கடலுக்குள் கபோ கிராசியாஸ் அ டியோஸ் என்ற இடத்தில் உட்புகுகிறது. இடைப்பகுதி மற்றும் தாழ் பகுதிகள் ஹோண்டுராஸ்-நிகரகுவா எல்லையை உருவாக்குகின்றன.

செப்டம்பர் 7, 2007 அன்று, வகை 5 ஃவீலிக்ஸ் சூறாவளி கரையைக் கடந்து இரண்டு நாட்களுக்குப் பிறகு ரியோ கோகோ சாதாரண நிலையை விட 11 மீட்டர்கள் (36 அடி) அளவு உயர்ந்து இருப்பதாக முக்கிய சர்வதேச செய்தி நிறுவனமான வயர் தெரிவித்தது.

## மேற்கோள்கள்

பகுப்பு:வட அமெரிக்க ஆறுகள்
அர்சூன்பாய் படேல்

**அர்சூன்பாய் படேல்** ஒரு இந்திய அரசியல்வாதி. இவர் 1989 ஆம் ஆண்டில் ஜனதா தளத்தின் உறுப்பினராக குஜராத்தில் உள்ள புல்சரில் இருந்து இந்திய நாடாளுமன்றத்தின் கீழவையான மக்களவை உறுப்பினராக இருந்தார்.  இவர் கிராமப்புற மேம்பாட்டில் ஆர்வம் கொண்டிருந்தார். இளைஞர்களை ஒருங்கிணைத்து பின்தங்கிய பகுதிகளில் உள்ள மக்களிடம் சமூகப் பொருளாதார கல்வி மேம்பாட்டு முன்னேற்றப் பணிகளில் ஈடுபடச் செய்தார்.

## மேற்கோள்கள்

பகுப்பு:வாழும் மக்கள்
பகுப்பு:1928 பிறப்புகள்
பகுப்பு:9வது மக்களவை உறுப்பினர்கள்
கல்வி சுதந்திர நாள்

**கல்வி சுதந்திர நாள்**  (Education Freedom Day) என்பது 2013 இல் *டிஜிட்டல் சுதந்திர அறக்கட்டளையால்* தொடங்கப்பட்ட ஒரு அனைத்துலக நிகழ்வாகும். இது ஆண்டுதோறும் மார்ச் 21 அன்று கடைபிடிக்கப்படுகிறது. இது மென்பொருள் சுதந்திர நாள், வன்பொருள் சுதந்திர நாள் மற்றும் கலாச்சார சுதந்திர நாள் ஆகியவற்றைப் போன்றது ஆகும். இதன் குறிக்கோள் கட்டற்ற மென்பொருள் மற்றும் கல்விக்கான இலவச கல்வி வளங்களைப் பயன்படுத்துவதன் நன்மைகள் பற்றிய அறிவையும் விழிப்புணர்வையும் பரப்புவதாகும். 

## வரலாறு
முதல் கல்வி சுதந்திர நாள்  ஜனவரி 17, 2013 அன்று கடைபிடிக்கப்பட்டது. இருப்பினும், சீனப் புத்தாண்டு மற்றும் பள்ளிகள் மூடப்படும் கோடை விடுமுறைகள் போன்ற உள்ளூர் விடுமுறைகளுடன் பொருந்தாததால், அந்த நாள் பின்னர் மாற்றப்பட்டது. தற்போது மார்ச் மாதத்தில் கடைபிடிக்கப்படுகிறது. 2016 ஆம் ஆண்டில், மார்ச் 21 இல் கடைபிடிக்கப்பட்டது.

இந்த நிகழ்விற்கான ஒருங்கிணைப்புப் பணிகள் உலகெங்கிலும் உள்ள தன்னார்வலர்களால் மேற்கொள்ளப்படுகிறது. உள்ளூர் கல்விச் சமூகங்களுக்கு பயனளிக்கும் நிகழ்வுகளை ஒழுங்கமைக்க தன்னார்வலர்கள் ஊக்குவிக்கப்படுகிறார்கள்.

## சான்றுகள்


## வெளி இணைப்புகள்
* அதிகாரப்பூர்வ இணையதளம்

பகுப்பு:மார்ச் சிறப்பு நாட்கள்
மா. வெ. கரிவேங்கடம்

**மா. வெ. கரிவேங்கடம்** (*M. V. Karivengadam*)(பிறப்பு சூலை 5, 1928) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் தர்மபுரி மாவட்டம் பாலக்கோடு பகுதியினைச் சார்ந்தவர். இவர் தர்மபுரி கழக உயர்நிலைப் பள்ளியிலும் சேலம் ஊராட்சிக் கலைக் கல்லூரியிலும் சென்னை, சென்னை சட்டக் கல்லூரியிலும் பள்ளி மற்றும் கல்லூரி கல்வியினைப் பயின்றுள்ளார். வழக்குரைஞரான கரிவேங்கடம், திராவிட முன்னேற்றக் கழக உறுப்பினர் ஆவார். இவர் 1962 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக முறையே பென்னாகரம் மற்றும் பாலக்கோடு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1928 பிறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:தருமபுரி மாவட்ட மக்கள்
சோ. கருணைநாதன்

**சோ. கருணைநாதன்** (*J Karunainathan*)(பிறப்பு மார்ச்சு 16, 1928) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் நீலகிரி மாவட்டம் தின்னியூர் பகுதியினைச் சார்ந்தவர். இவர் ஜக்கனாரை அரசு உயர்நிலைப் பள்ளியில் கல்வி பயின்றுள்ளார். கருணைநாதன் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக குன்னூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1928 பிறப்புகள்
பகுப்பு:நீலகிரி மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
புருசோத்தமன் மாவலங்கர்

**புருசோத்தம் கணேஷ் மாவலங்கர்** (3 ஆகஸ்ட் 1928, அகமதாபாத் &ndash; 14 மார்ச் 2002, அகமதாபாத் ) ஒரு இந்திய அரசியல் விஞ்ஞானி, கல்வியாளர் மற்றும் இரண்டு முறை தொடர்ந்து சுயேட்சை நாடாளுமன்ற உறுப்பினராக இருந்தார்.

மாவலங்கர் மக்களவையின் முதல் சபாநாயகர் கணேஷ் வாசுதேவ் மாவலங்கரின் மகன் ஆவார். 1972 ஆம் ஆண்டில், குஜராத் மாநிலத்தில் உள்ள அகமதாபாத் தொகுதியில் இருந்து இடைத்தேர்தலில் 5வது மக்களவைக்கு தேர்ந்தெடுக்கப்பட்டார். 1977 ஆம் ஆண்டில், குஜராத்தில் உள்ள காந்திநகரில் இருந்து ஜனதா கட்சியின் சார்பில் போட்டியிட்டு ஆறாவது மக்களவைக்கு மீண்டும் தேர்ந்தெடுக்கப்பட்டார். 1980 தேர்தலில் காந்திநகர் தொகுதியில் தோல்வியடைந்தார். மாவலங்கர் 14 மார்ச் 2002  இறந்தார்.

## ஹரோல்ட் லாஸ்கி நிறுவனம்
புருசோத்தம் கணேஷ் மாவலங்கர் (அண்ணா சாஹேப்) இங்கிலாந்தில் ஹரோல்ட் லாஸ்கியின் வழிகாட்டுதலின் கீழ் படித்தார் மற்றும் 1954 ஆம் ஆண்டில் அகமதாபாத்தில் ஹரோல்ட் லாஸ்கி அரசியல் அறிவியல் நிறுவனத்தை நிறுவினார்.

இந்த நிறுவனம் அரசியல் அறிவியலில் ஏராளமான பத்திரிகைகள் மற்றும் புத்தகங்களை வெளியிட்டது.

## அவசரநிலைக்கு எதிரான போராட்டம்
புருசோத்தம் மாவலங்கர் இந்திரா காந்தி தேசிய அவசரகால நிலையை விதித்தபோது சுயேச்சை நாடாளுமன்ற உறுப்பினராக இருந்தார். எதிர்க்கட்சி நாடாளுமன்ற உறுப்பினர்கள் சூலை 23 அன்று நாடாளுமன்ற அமர்வை புறக்கணித்தனர் அல்லது சிறையில் அடைக்கப்பட்டனர், மாவலங்கர் அவரது குடும்பத்தின் தகுதி நிலை காரணமாக கைது செய்யப்படவில்லை (அவரின் தந்தை கணேஷ் வாசுதேவ் மவலங்கர் மக்களவையின் முதல் சபாநாயகர் ஆவார்). மாவலங்கர் நாடாளுமன்ற அமர்வில் கலந்து கொண்டு அவசரநிலைக்கு எதிர்ப்பு தெரிவித்தார்.

## மேற்கோள்கள்

பகுப்பு:மராத்தியர்கள்
பகுப்பு:6வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:2002 இறப்புகள்
பகுப்பு:1928 பிறப்புகள்
சித்தார்த் படேல்

**சித்தார்த் சிமன்பாய் படேல்** (Siddharth Chimanbhai Patel) குஜராத்தைச் சேர்ந்த இந்திய அரசியல்வாதி ஆவார். இவர் 1998 முதல் 2002 வரை மற்றும் 2007 முதல் 2012 வரை தபோயிலிருந்து இந்திய தேசிய காங்கிரசின் சட்டப்பேரவை உறுப்பினராக இருந்தார். இவர் குஜராத் முன்னாள் முதல்வர் சிமன்பாய் படேலின் மகன் ஆவார். இவர் குஜராத் பிரதேச காங்கிரசு கமிட்டியின் முன்னாள் தலைவரும் ஆவார்.

இவர் 2012 குஜராத் சட்டப் பேரவைத் தேர்தலிலும், 2017 ஆம் ஆண்டு தேர்தலிலும் தபோய் தொகுதியிலும் தோல்வியடைந்தார். இவர்  2017 ஆம் ஆண்டில் பாரதிய ஜனதா கட்சி வேட்பாளர் ஷைலேஷ் மேத்தாவிடம் தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:குஜராத் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
தனஞ்சய் முண்டே

**தனஞ்சய் பண்டித்ராவ் முண்டே** (*Dhananjay Munde*)(பிறப்பு 15 சூலை 1975) ஒரு இந்திய அரசியல்வாதி ஆவார். இவர் தற்போது தேசியவாத காங்கிரசு கட்சியின் உறுப்பினராக உள்ளார். மேலும் உத்தவ் தாக்கரேவின் மகாராஷ்டிர மாநில அரசாங்கத்தில் ஆய அமைச்சராக நியமிக்கப்பட்டார்.

## ஆரம்ப கால வாழ்க்கை மற்றும் கல்வி
முண்டே 1975ஆம் ஆண்டு சூலை 15 அன்று நாத்ரா, பார்லி வைஜ்நாத், பீட் என்ற இடத்தில் வஞ்சாரி குடும்பத்தில் பிறந்தார். முண்டேவின் குடும்பம், தாயார் ருக்மணி முண்டே, மனைவி ராஜ்ஸ்ரீ முண்டே மற்றும் மகள் ஆதிஸ்ரீ முண்டே ஆகியோரைக் கொண்டதாகும்.

## அரசியல் வாழ்க்கை
முண்டே 2019ஆம் ஆண்டு நடைபெற்ற மகாராட்டிரா சட்டமன்றத் தேர்தலில் பார்லி தொகுதியில் போட்டியிட்டு வெற்றி பெற்றார். இவர் பீட் மாவட்டத்தின் பாதுகாவலர் அமைச்சராகவும், மகாராட்டிரா மாநிலத்தின் சமூக நீதி மற்றும் சிறப்பு உதவி அமைச்சராகவும் உள்ளார். 24 திசம்பர் 2019 முதல், சமூக நீதி மற்றும் சிறப்பு உதவி அமைச்சராகவும் உள்ளார். முன்னதாக, இவர் மகாராட்டிர சட்ட மேலவையில் எதிர்க்கட்சித் தலைவராக இருந்துள்ளார்.

## தனிப்பட்ட வாழ்க்கை
தனஞ்சய் முண்டே, ராஜ்ஸ்ரீ முண்டேவை மணந்தார்.

### சர்ச்சை
சனவரி 2021-ல், பாடகி ரேணு சர்மாவால் முண்டே மீது கற்பழிப்பு புகார் பதிவு செய்யப்பட்டது. பின்னர் இப்புகார் திரும்பப் பெறப்பட்டது. முண்டே கற்பழிப்பு குற்றச்சாட்டுகளை மறுத்தார் மற்றும் பதவி விலக எதிர்க்கட்சிகள் விடுத்த கோரிக்கைகளை நிராகரித்தார். ஒரு செய்திக்குறிப்பில், முண்டே ரேணு சர்மாவின் சகோதரி கருணா சர்மாவுடன் உறவில் இருப்பதாகவும், இந்த உறவின் மூலம் இரண்டு குழந்தைகள் இருப்பதாகவும், இது குறித்து தனது மனைவி மற்றும் குடும்பத்தினருக்குத் தெரியும் என்றும் கூறினார்.

## இதனையும் காண்க
* கோபிநாத் முண்டே

## மேற்கோள்கள்

பகுப்பு:மகாராட்டிர அரசியல்வாதிகள்
பகுப்பு:1975 பிறப்புகள்
பகுப்பு:வாழும் மக்கள்
இரட்டை வால் தேன்சிட்டு

**இரட்டை வால் தேன்சிட்டு** (*Fork-tailed Sunbird*)(*ஏதோபைகா கிறிசுடினே*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இந்த சிற்றினம் முதன்முதலில் 1869-ல் இராபர்ட் சுவைன்கோவால் விவரிக்கப்பட்டது.

## பரவல்
இரட்டை வால் தேன்சிட்டு சீனா, ஆங்காங், லாவோஸ் மற்றும் வியட்நாமில் காணப்படுகிறது.

## வாழிடம்
இரட்டை வால் தேன்சிட்டின் இயற்கை வாழிடம் மிதவெப்பமண்டல அல்லது  ஈரமான தாழ் நில காடுகள் ஆகும். இந்த சிறிய பறவைகள், வளைந்த அலகினைக் கொண்டது. இதனுடைய ஒலி மென்மையானது. இந்த பறவையின் படம் ஆங்காங்கில் மிகவும் பொதுவாகப் பயன்படுத்தப்படும் தபால் தலையில் அச்சிடப்பட்டுள்ளது.
இடது|thumb| பெண்

## மேற்கோள்கள்

பகுப்பு:தேன்சிட்டு
அக்காபா

**அக்காபா** (**Aqaba**) , ) ஜோர்டான் நாட்டின் தெற்கில் அக்காபா வளைகுடாவிடல் அமைந்த ஒரே துறைமுக நகரம் மற்றும் அக்காபா மாகாணத்தின் தலைநகரம் ஆகும்.144.8 சதுர கிலோ மீட்டர் பரப்பளவில் அமைந்த அக்காபா நகரத்தின்  மக்கள் தொகை 1,48,398 ஆகும்.அக்காபா துறைமுகம் ஜோர்டான் நாட்டின் ஏற்றுமதி மற்றும் இறக்குமதி வணிகத்தின் முக்கிய மையமாக விளங்குகிறது.

மேற்காசியா மற்றும் ஆப்பிரிக்காவிற்கு இடையே செங்கடலின் வடகிழக்கு முனையில் அக்காபா வளைகுடாவில் அமைந்த  புவிசார் அரசியல் கேந்திரியமாக அக்காபா நகரம் உள்ளது. 

## பொருளாதாரம்
அக்காபா துறைமுக நகரம் சிறப்பு பொருளாதார மண்டலமாக நிர்வகிக்கப்படுகிறது. இந்நகரம் தொழில் மற்றும் சுற்றுலாத் தலமாக உள்ளது.

## மக்கள் தொகை பரம்பல்

### சமயம்

ِஅக்காபா நகரத்தில் பெரும்பான்மை சமயம் இசுலாம் ஆகும். இருப்பினும் கிறித்தவர்கள் 5,000 பேர் வாழ்கின்றனர்.
### தட்ப வெப்பம்

## படக்காட்சிகள்


File:Aqaba3.jpg|அக்காபா நகரக் காட்சி 
File:Aqaba - 8357894053.jpg|
File:Ayla02.JPG|
File:Sunset in Aqaba.jpg|
File:AqabaVueDeLaMer.JPG|
File:Aqaba_Fort_-_Facade.jpg|

## மேற்கோள்கள்

## உசாத்துணை
* 

## வெளி இணைப்புகள்

* Aqaba Marketing and Tourism Directorate
* [Photos of Aqaba](https://acor.digitalrelab.com/index.php?s=filter=place_name:Aqaba%20(Jordan),%20Ayla%20(Jordan)) at the American Center of Research
* [Photos of Aqaba / Ayla](https://acor.digitalrelab.com/index.php?s=filter=place_name:Aqaba%20/%20Ayla%20(Jordan)) at the American Center of Research
பகுப்பு:ஜோர்தான்
*
போகொல் தேன்சிட்டு

**போகொல் தேன்சிட்டு** (*ஏதோபைகா டெக்கோரோசா*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது போகொல் தீவில் (பிலிப்பீன்சு) மட்டுமே காணப்படும் அகணிய உயிரி.

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:தேன்சிட்டு
மணிலால் வகேலா

**மணிலால் ஜெதாபாய் வகேலா** (*Manilal Vaghela*) குஜராத்தைச் சேர்ந்த இந்திய அரசியல்வாதி ஆவார்.

## அரசியல் வாழ்க்கை
இந்திய தேசிய காங்கிரசின் வேட்பாளராக வகேலா 2012ஆம் ஆண்டில் வட்காமிலிருந்து குஜராத் சட்டமன்ற உறுப்பினராகத் தேர்ந்தெடுக்கப்பட்டார். 2017 குஜராத் சட்டப் பேரவைத் தேர்தலில் வடகாமிலிருந்து சுயேச்சை வேட்பாளரான ஜிக்னேஷ் மேவானியை இந்திய தேசிய காங்கிரசு ஆதரித்தபோது, இவர் இடார் தொகுதியில் இந்திய தேசிய காங்கிரசின் வேட்பாளராகப் போட்டியிடக் கேட்டுக்கொள்ளப்பட்டார். இங்கு இவர் தோற்கடிக்கப்பட்டார். இவர் நவம்பர் 2021-ல் இந்திய தேசிய காங்கிரசிலிருந்து விலகினார். ஏப்ரல் 2022-ல் பாரதிய ஜனதா கட்சியில் சேர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்